### Βρείτε τον επόμενο μεγάλο σας στόχο: Άνοιξαν οι Αιτήσεις για τον 4ο Κύκλο του Προγράμματος Ανοικτής Καινοτομίας «Ignite Ideas»!

Η[**Nestlé Ελλάς**](https://www.nestle.gr/), σε συνεργασία με το [**Κέντρο Επιχειρηματικότητας και Καινοτομίας (ACEin)**](https://acein.aueb.gr/) του [Οικονομικού Πανεπιστημίου Αθηνών](https://aueb.gr/), διοργανώνει για τέταρτη φορά το Πρόγραμμα Ανοικτής Καινοτομίας **Ignite Ideas**. Κύριοι στόχοι του προγράμματος είναι η προώθηση καινοτόμων ψηφιακών λύσεων αλλά και η στήριξη νέων επιχειρηματικών και ερευνητικών ομάδων, καθώς και νεοφυών επιχειρήσεων που αναπτύσσουν υπηρεσίες και προϊόντα.

Αυτή τη φορά το πρόγραμμα εστιάζει στις θεματικές ενότητες των **Data Analytics**, του **Περιβάλλοντος &** της **Βιωσιμότητας**, των **Ψηφιακών Λύσεων**, των **Λύσεων εντός του Καταστήματος** αλλά και στην **Εμπειρία του Καταναλωτή**.

## Ποιοι μπορούν να συμμετέχουν στο πρόγραμμα

1. **Ομάδες με επιχειρηματική ιδέα**

Το πρόγραμμα «Ignite Ideas 4» απευθύνεται σε startups, επιχειρηματικές ομάδες, ομάδες ερευνητών και spin-offs που αναπτύσσουν ήδη προϊόντα ή/και υπηρεσίες γύρω από τις θεματικές του προγράμματος.

Οι ομάδες μπορούν να υποβάλουν την αίτησή τους [**εδώ**](https://docs.google.com/forms/d/e/1FAIpQLSec0cL7Vcj5v3F37jORdvAyAH5U0qdM9xEZcMoLsu1cAwhw0Q/viewform?usp=sf_link)**, μέχρι την Τρίτη 15 Οκτωβρίου, 2024.**

1. **Ατομικές Συμμετοχές**

Το πρόγραμμα «Ignite Ideas 4» απευθύνεται και σε μεμονωμένα άτομα που ενδιαφέρονται να καλλιεργήσουν τις επιχειρηματικές τους δεξιότητες, να μάθουν πως μπορεί να αναπτυχθεί μια καινοτόμα ιδέα, να γίνει βιώσιμη και να βγει στην αγορά. Επιπλέον, επιλεγμένα άτομα, με τη λήξη του προγράμματος, θα έχουν την ευκαιρία να συμμετέχουν ενεργά στην Nestlé Ελλάς με τη μορφή πρακτικής άσκησης.

Οι ατομικές συμμετοχές θα παραμείνουν ανοιχτές [**εδώ**](https://docs.google.com/forms/d/e/1FAIpQLSeV2UEnAQzpZwmqJc0ZGWsqJutATaNxF5zujktfcG1XQv04eg/viewform?usp=sf_link)**, μέχρι την Τρίτη 15 Οκτωβρίου, 2024.**

## Οφέλη για τους συμμετέχοντες

* Συμβουλευτική υποστήριξη (mentoring) από έμπειρα **στελέχη της Nestlé Ελλάς** και των συνεργατών του προγράμματος σύμφωνα με τις ανάγκες της εκάστοτε ομάδας.
* Δυνατότητα υλοποίησης και ανάπτυξης της πιλοτικής εφαρμογής **σε πραγματικό περιβάλλον**, για τις συμμετέχουσες επιχειρηματικές ομάδες.
* Υποστήριξη, σε μορφή **υπηρεσιών καθοδήγησης (coaching)** και υποδομών φιλοξενίας, από το Κέντρο Επιχειρηματικότητας και Καινοτομίας (ACEin) του Οικονομικού Πανεπιστημίου Αθηνών για την περαιτέρω ανάπτυξη των καινοτόμων επιχειρηματικών προτάσεων (concept).
* Συμβουλευτικές υπηρεσίες και καθοδήγηση από τις εταιρείες **Google, McCann, Investing For Purpose, Κρητικός, Convert Group,  Όμιλος Εστίασης Goody’s – Everest και Pet City** που υποστηρίζουν το πρόγραμμα σε όλες του τις φάσεις.
* Δυνατότητα διεκδίκησης **πρακτικής άσκησης** στη Nestlé Ελλάς και στους συνεργάτες του προγράμματος, για τα μεμονωμένα άτομα.
* Συμβολικό χρηματικό βραβείο στις διακριθείσες επιχειρηματικές ομάδες της τελικής φάσης.

Περισσότερες πληροφορίες σχετικά με το πρόγραμμα «**Ignite Ideas 4**» και τον τρόπο συμμετοχής σε αυτό μπορείτε να βρείτε [**εδώ**](https://igniteideas.gr/el/).

**Λίγα λόγια για τη Nestlé:**

Η Nestlé είναι η μεγαλύτερη εταιρεία τροφίμων και ροφημάτων παγκοσμίως. Με παρουσία σε 188 χώρες σε όλο τον κόσμο και περισσότερους από 270.000 εργαζομένους, ο Όμιλος δεσμεύεται σε έναν σκοπό: να αναδεικνύει τη δύναμη της διατροφής, ενισχύοντας την ποιότητα ζωής για όλους, σήμερα και στο μέλλον. Η Nestlé προσφέρει μια μεγάλη γκάμα προϊόντων και υπηρεσιών για τους ανθρώπους και τα κατοικίδιά τους για κάθε στάδιο της ζωής τους. Οι περισσότερες από 2.000 μάρκες της περιλαμβάνουν τόσο προϊόντα με παγκόσμια αναγνώριση, όπως ο καφές Nescafé και η Nespresso, όσο και αγαπημένες τοπικές μάρκες, όπως ο ελληνικός καφές Λουμίδης Παπαγάλος και το φυσικό μεταλλικό νερό Κορπή. Τα κεντρικά γραφεία του Ομίλου Nestlé βρίσκονται στην ελβετική πόλη Vevey, όπου η εταιρεία ιδρύθηκε πριν από 150 χρόνια.

Περισσότερες πληροφορίες για τη Nestlé Ελλάς: <https://www.nestle.gr/>.

**Λίγα λόγια για το Κέντρο ACEin:**

Το Κέντρο Επιχειρηματικότητας και Καινοτομίας (ACEin) του Οικονομικού Πανεπιστημίου Αθηνών είναι αφιερωμένο στην προώθηση της καινοτομίας και της επιχειρηματικότητας μέσω εκπαιδευτικών προγραμμάτων, ερευνητικών δραστηριοτήτων και υποστήριξης νεοφυών επιχειρήσεων. Λειτουργεί 10 χρόνια ως μια αυτόνομη δομή μέσα στο δημόσιο πανεπιστήμιο, ενώ κατέλαβε την 69η θέση ανάμεσα στους 125 καλύτερους επιταχυντές και θερμοκοιτίδες στην Ευρώπη, σύμφωνα με το «Europe’s Leading Startup Hubs 2024» που δημοσιεύτηκε από τους Financial Times και το Statista.

Περισσότερες πληροφορίες για το Κέντρο ACEin: <https://acein.aueb.gr/>.